I år fylder Hirtshals 100 år, og det bliver blandt andet fejret med en isskulpturfestival. Søren Lyngbye er billede- og stenhugger samt bosat i området, og hans bidrag til festivallen er en lokal fisk. - Rødspætten ligger derinde hele tiden, der skal bare løsnes lidt is rundt om. Jeg tror, at det var Michelangelo, der sagde det, når han havde sine figurer, at der skulle bare lige løsnes lidt marmor, forklarer Søren Lyngbye, mens han stolt viser sin skulptur frem. Skulpturen har taget 2 1/2 time at lave, og det grove arbejde er lavet med motorsav. En anden skulptur forestillede en havfrue, og det var også muligt selv at prøve talentet af som skulptør i det isnende element.

Referat:
Den Grønne Plads i Hirtshals blev i dag indtaget af hammer og mejsel, da flere isskulptører gav prøver på deres evner.